સફળ ઉધોગપતિ સેવંતીભાઈ, સામાજીક ઉત્તરદાયિત્વ નિભાવવામા હંમેશા અગ્રેસર રહે છે. વતન વડગામ મા કે પછી ડાંગ જેવા અંતરિયાળ આદિવાસી વિસ્તાર મા કોલેજ, શાળા કે અન્ય સામાજીક કલ્યાણની યોજના હોય ,તેઓના દાનની સરવાણી હંમેશા વહે છે, જૈન તિર્થો જેવા કે પાવાપુરી,તારંગાજી,માનપુર,રાંતેજ…. માં તેમના પરિવાર ના દાન થકી ધર્મશાળાઓ અને યાત્રિક સુવિધાઓનુ નિર્માણ થયુ છે. ગુજરાત સરકાર ના કન્યા કેળવણી ફંડ મા રૂ. સવા કરોડ નુ દાન, સાર્વજનિક એજ્યુકેશન સોસાયટી સંચાલિત એંજિનિયરીંગ કોલેજ માં કોમ્પ્યુટર ફેકલ્ટી શરૂ કરવા પચાસ લાખ નું દાન….શિક્ષણ, આરોગ્ય, જીવદયા,સામાજીક સુધારણા, માનવતા, અનુકંપા અને વ્યસન મુક્તિ તેમજ કુદરતી આપત્તિઓ વખતે તેઓએ વહાવેલી દાનની સરવાણીની યાદી ઘણી લાંબી છે.